User talk:BrDavor

Družba misionara Krvi Kristove
Družba misionara Krvi Kristove družba je apostolskog života papinskog prava s vlastitom Konstitucijom i vlastitim Statutima. Ona je međunarodna i multikulturalna kongregacija svećenika, braće i doživotno inkorporiranih kandidata koji tvore jednu bratsku zajednicu.

Osnovana je 15. kolovoza 1815. u San Felice (Giano, Italija), a utemeljitelj je sv. Gašpar del Bufalo. Naziv na hrvatskom dolazi od latinskog "Congregatio Missionariorum Pretiosissimi Sanguinis Domini Nostri Jesu Christi" (Družba misionara Predragocjene Krvi Gospodina našega Isusa Krista). Kratica je CPPS. Žive zajedno u misijskim kućama i stalni su izvor obnove za svećenike i narod.

Družba je posvećena službi Crkve kroz apostolsku i misionarsku djelatnost naviještanja Božje Riječi, koja uključuje promicanje ljudskog dostojanstva, pravednosti, mira i cjelovitosti stvorenoga.

Temelj života u zajednici je sveza ljubavi među članovima koji čine jednu obitelj u Kristu. Družba sudjeluje u apostolskom poslanju Crkve naviještajući tajnu Krista koji je svojom Krvlju otkupio i pomirio sve ljude kako bi ih učinio dionicima kraljevstva Božjega. Širi duhovnost Krvi Kristove koja članove potiče na osluškivanje vapaja Krvi Kristove u drugom čovjeku kako bi mu mogli pomoći u onom što mu je potrebno.

Sastoji se od 7 provincija, 4 vikarijata te 6 misija.
 * Atlantic Province
 * Cincinnati Province
 * Iberian Province
 * Italian Province
 * Kansas City Province
 * Polish Province
 * Teutonic Province
 * Brazilian Vicariate
 * Chilean Vicariate
 * Indian Vicariate
 * Tanzania Vicariate
 * Central American Mission
 * Mexican Mission
 * Peruvian Mission
 * Vietnam Mission
 * Colombian Mission ad Experimentum
 * Croatian Mission

Prisutna je u 21 zemlji, a Generalna kuća nalazi se u Rimu (Italija) gdje boravi Generalni voditelj i njegovo vijeće.

Poveznice: